Mikkel Agger fortsatte sin målform, da Thisted var på visit hos hvepsene fra Brønshøj. Med to scoringer sikrede han Thisted en 2-0 sejr, der nu giver dem lidt luft i toppen af tabellen. For mens Thisted spillede Brønshøj af banen, flaskede de andre resultater sig også for de blåstribede. For både Brabrand på andenpladsen og B93 der lå på tredjepladsen inden dagens runde tabte point. Dermed har Thisted nu 3 point ned til anden pladsen og hele 7 point til nr. 3. Der er stadig hele 11 runder tilbage af oprykningsspillet, hvor Thisted skal forsøge at sikre sig oprykningen til 1. division, efter den glippede lige til sidst i den forgangne sæson. Næste kamp for Thisted er 2. påskedag, hvor de skal på udebanetur til Greve.

Referat:
Thisted sikrede sig en 2-0 sejr ude mod Brønshøj og holder fast i førstepladsen i 2. division